Diari Oficial de la Generalitat Valenciana


Sumari del DOGV 3265, del 16-06-1998 (1998/4635)

Aprovació de les obres d’urbanització de l’ampliació de l’Institut de Batxillerat Clot del Moro.
------------------------------------------------------------------------------------------------

### Dades del document

Número de DOGV
:   3265

Data del DOGV
:   16-06-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/4635


Organisme emissor
:   Ajuntament de Sagunt

Tipus de document
:   Anunci

Aprovació de les obres d'urbanització de l'ampliació de l'Institut de Batxillerat Clot del Moro. [1998/A4635]
  
El Ple de la corporació municipal, en la sessió ordinària de data 31 de març de 1998, va adoptar, entre altres, l'acord següent:
  
«Aprovació de les obres d'ampliació de l'Institut de Batxillerat Clot del Moro. Expedient 4/98.
  
Vist que el Servei d'Obres i Projectes d'aquest Ajuntament ha presentat un projecte d'obres d'urbanització de l'ampliació de l'Institut de Batxillerat Clot del Moro, redactat en data 30 de desembre de 1997, que ascendeix a un pressupost de 27.702.792 pessetes, i que posteriorment s'ha procedit, amb data 26 de febrer de 1998, a un desglossament en dues fases de l'esmentat projecte, el qual ha sigut formulat pels mateixos serveis tècnics municipals; la primera de les fases ascendeix a un pressupost de contracta de 42.943.687 pessetes.
  
Vist que els Serveis Tècnics d'Urbanisme, amb data 19 de febrer de 1998, ha emés un informe favorable sobre el projecte, comentant que ?en ajustar-se als nous límits del sistema general, l'únic front de façana és el que dóna al barri (costat oest). La resta del perímetre resta sense urbanitzar?.
  
Atés que segons el que disposa l'article 53, paràgraf últim, de la Llei 6/1994, de 15 de novembre, Reguladora de l'Activitat Urbanística de la Generalitat Valenciana, quan es tracte de projectes d'obra pública per a la mera reparació, renovació o introducció de millores ordinàries en obres o serveis ja existents, sense alterar la destinació urbanística del sòl, serà innecessària l'exposició al públic abans de la seua aprovació administrativa.
  
Atés que l'article 34 de l'esmentada Llei Reguladora de l'Activitat Urbanística estableix que tota obra pública d'urbanització exigeix l'elaboració d'un projecte d'urbanització, la seua aprovació administrativa i la prèvia publicació d'aquesta en el Diari Oficial de la Generalitat Valenciana.
  
En vista de tot el que s'ha exposat, el Ple de la corporació municipal, de conformitat amb el dictamen de la Comissió d'Urbanisme, Inversions i Manteniment, per unanimitat acorda:
  
Primer
  
Aprovar el projecte d'obres d'urbanització de l'ampliació de l'Institut de Batxillerat de l'ampliació de l'Institut de Batxillerat Clot del Moro, redactat pels Serveis Tècnics Municipals, així com el seu desglossament, els quals s'han presentat per al seu tràmit en les dates adés indicades.
  
Segon
  
Aprovar el desglossament per fases i l'execució de la primera d'elles per un muntant de 46.495.213 pessetes.
  
Tercer
  
Publicar aquest acord en el Diari Oficial de la Generalitat Valenciana, en compliment de l'article 34 de l'esmentada llei.»
  
Contra aquest acte, que és definitiu en via administrativa, podrà interposar-hi un recurs contenciós administratiu, davant la sala corresponent del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació d'aquest acord, sense perjudici que puga exercir qualsevol altre que estime procedent.
  
Abans de la interposició del recurs contenciós administratiu, n'haurà d'efectuar la comunicació a l'òrgan administratiu autor de l'acte, segons el que exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.